Source: https://www.romaniacurata.ro/amnistia-discuta/
Timestamp: 2020-02-27 08:59:44+00:00

Document:
Amnistia se discută, dar nu se dă | România curată
Alina Mungiu-Pippidi 9 februarie 2019
Pare greu de crezut, dar ce desparte PSD de dezastrul total la alegerile viitoare este Viorica Dăncilă, o contra eroină de Teleorman dacă vreodată a fost una, a cărei poveste va fi citită pe viitor în toate coafoarele de provincie în reviste glossy, de la povestea coafurii de Teleorman la președinția Consiliului UE.
Și pe bună dreptate, fiindcă doamna Dăncilă, despre a cărei inteligență se fac atîtea glume crude, cînd nu mai rău la București (nimic în presa străină, unde mai sunt totuși maniere, fără a mai exista integritatea de altădată) e principalul obstacol în calea unei amnistii și grațieri care ar anula principalul cîștig al societății noastre de pe urma anticorupției: desființarea culturii de imunitate.
Pentru că dacă e cert că statul de drept a fost încălcat și de anticorupție, și nu o dată (mandate de securitate națională folosite fără aprobare judecătorească în procese de corupție, complete ilegale prin încălcarea repartizării aleatorii), asta nu înseamnă că tot ce s-a făcut în a stăvili o corupție generalizată trebuie anulat și, respectivii, toți eliberați ca să o ia de la capăt, chiar dacă în cazul lor nu a existat nici o încălcare a vreunui drept sau proceduri.
Cel puțin două sondaje în care am încredere (unul al meu) au arătat o majoritate covîrșitoare contra amnistiei. La asta se adaugă valul populist de spaimă că violatorii, pedofilii și cine mai știe cine vor putea ieși din închisori și vor lupta iarăși prin scări de bloc și lifturi contra bunelor moravuri.
Dar dacă societatea noastră nu e destul de evoluată ca să purtăm o discuție rațională despre politica penală, ca despre nimic de altfel (o să intrăm în euro fără o dezbatere reală, că statul paralel plus PSD între ei au distrus societatea civilă, și nu are cine să mai medieze o asemenea discuție și să le explice oamenilor ce îi așteaptă), asta nu înseamnă că instinctele ei de conservare nu sunt juste. Oamenii știu că o aministie pentru corupție nu ar fi urmată de o pocăire, ci de o reluare. PSD nu a reușit să dea garanții suficiente în alt sens, iar prezența lui Darius Vâlcov ca șef al politicilor publice și principal purtător de imagine (ce greșeală a lui Liviu Dragnea) al guvernului acestei coaliții arată clar că amnistia rămîne proiectul de bază: sau s-ar duce și el să dea sfaturi prin Madagascar sau mai bine Venezuela, că acolo au nevoie mare de o minune și nu extrădează pe nimeni. Stă, că e sigur că scapă. Iar asta va fi decontat electoral major de către PSD, care în loc să ia lauri că s-au creat pe bune vreo două sute de mii de locuri de muncă din creșterea lor economică și sunt șanse să iasă bugetul de pensii din deficit, preferă să piardă alegerile, dar să scape de pușcărie. Proastă socoteală, că acela care scapă azi poate fi băgat mîine dacă nu negociem o politică penală în consens în loc să ne distrugem țara și reputația (în cazul lor, și partidul), la BXL și la București.
Cum PSD nu mai are majoritatea să își reinvestească un alt guvern, doamna Dăncilă are de jucat o mînă mai tare decît pare, pentru un prim ministru sabotat din interior și ținta glumelor mîrlănești de tot felul.
Dna Dăncilă nu trebuie să admită vreo ordonanță sau vreo grațiere. Numai discuția, stupidă și pe față, a adus pierderi majore PSD. Dar ar fi bine ca, măcar de data asta, să rezistăm tentației de a face mișto de cineva cu greaua sarcină a președinției UE în același timp cu ținut piept celor care vor amnistia. Avem nefericitul talent de a împiedica oamenii să evolueze și nu ne putem opri din făcut mișto nici atunci cînd vedem că da, chestiunea opririi amnistiei și grațierii este la dna Dăncilă, care are zero sprijin din toate părțile pentru așa ceva. Nu sunt la București, dar înțeleg că nu trece nici un eveniment de consiliu UE fără vreo mahala românească plantată prin preajmă.
De ce să nu trîntim guvernul mai degrabă decît să transmitem semnale publice dnei premier că dacă oprește aministia și grațierea promovată de propriul partid va avea parte de credit public? Din motivul foarte simplu că e greu de imaginat cine poate împarți banii la o majoritate de primari și parlamentari PSD încît să treacă vreun buget, orice buget, la ora actuală. Problema a fost și rămîne cum construim o altă majoritate nu pe bază de alocări discreționare și nu pe bază de șantaj (cum fac unii din servicii, de pe timpul lui Băsescu deja). Cîtă vreme asta nu e rezolvată, trebuie să ne bazăm pe dna Dăncilă să oprească ce e mai rău și poate să ne și iasă dacă gîndim vreun moment constructiv și nu ca niște trolli.
37 thoughts on “Amnistia se discută, dar nu se dă”
Arion Iulian 9 februarie 2019 at 22:25
De la decizia CCR, s-a plans cineva ca a primit o sentinta ilegala ca urmare a faptului ca membrii completului, nu au fost trasi la sorti?
Daca nu exista parte vatamata, nu exista nici fapta!
De facto, sentintele nu au fost ilegale.
Opinie separata 13 februarie 2019 at 11:49
Opinie separata :
– ” …este cert că statul de drept a fost încălcat şi de anticorupţie, şi nu o dată (mandate de securitate naţională folosite fără aprobare judecătorească în procese de corupţie, complete ilegale …”
Statul de drept a fost incalcat doar de psd, nu de anticoruptie. In toate tarile, Serviciile secrete pot intercepta infractorii fara nicio aprobare. Completele au fost declarate nelegale, nu ilegale, de infractorii de la CCR, aflati in solda mafiei psd, printr-un abuz. Al 5-lea judecator din complet a fost presedintele ICCJ, deci nu se poate pune problema ca vreun nevinovat a fost condamnat pe nedrept.
– „… un prim ministru sabotat din interior şi ţinta glumelor mîrlăneşti de tot felul…”
Glumele sunt perfect justificate. Nu poti pune ca prim ministru o asemenea nulitate. A picat treapta I, a picat treapta II, a picat Bac-ul, nu stie nimc, nu intelege nimic, se face de ris de cite ori deschide gura.
– „… nici un eveniment de consiliu UE fără vreo mahala românească plantată prin preajmă …”
Faptul ca patriotii romani din PE aduc la cunostinta forurilor europene incalcarile tratatelor, atacurile impotriva statului de drept, atacurile impotriva independentei justitiei, de catre mafia psd si alde, nu constituie mahala, ci o obligatie, reprezinta singura forma prin care tara mai poate fi aparata in acest moment.
– „De ce să nu trîntim guvernul …”
Pentru ca nu putem, pentru ca mafia si-a plantat oameni in toate structurile statului (in parlament, la CCR, la CSM, la Inspectia Judiciara, in CNA, la ICCJ, la Curtile de Apel, la Judecatorii)
– „o altă majoritate, nu pe bază de alocări discreţionare şi nu pe bază de şantaj (cum fac unii din servicii, de pe timpul lui fostului presedinte deja…”
Pe timpul fostului presedinte, majoritatile nu s-au format pentru a incalca statul de drept si independenta justitiei, ci pentru a le apara, pentru a le consolida.
Costică 2 aprilie 2019 at 16:28
Dacă doamna Pippidi poate da ca exemplu de persoană care luptă pentru statul de drept pe Dana Gîrbovan, nu are rost să mai citesc celelalte inepții. E suficient ca să mă lămuresc cum vede lucrurile.
CMC 9 februarie 2019 at 22:38
A reinceput cenzura la Romania Curata?
Vad ca mi s-a cenzurat o postare.
Ne indreptam spre cinstea europena?
Ce va de tipul asta: „Cenzură la Deutsche Welle: Un cunoscut jurnalist român, dat afară pentru delict de opinie
Jurnalistul Horațiu Pepine a fost concediat de către trustul media Deutsche Welle. Informaţia a fost prezentată iniţial de europarlamentarul Traian Ungureanu, într-un articol din „Adevărul”. Conform acestuia, motivul îndepărtării lui Pepine a fost „pentru refuz de sluj PC (Politically Correctnes – Corectitudine politică -n.red)”.
Cristian Ghingheș 10 februarie 2019 at 12:08
nu vi s-a cenzurat nimic :)
CMC 10 februarie 2019 at 18:51
Ba mi s-a cenzurat – e drept, nu la acest articol ci la articolul „Aberațiile săptămânii”.
Poate ar trebui sa discutati in colectivul editorial cine a cenzurat si de ce.
Ultima data mi s-au cenzurat comentarii la articolele lui Alex Costache… Daca il mai tineti minte…
„10 feb. 2018 – S-a pornit o anchetă internă la TVR, după ce Ion Cristoiu a acuzat faptul că jurnalistul Alex Costache ar avea legături nefirești cu SRI.”
Sper ca nu vi s-a infiltrat un nou agent…. Ca se apropie alegerile…
Valentin 12 februarie 2019 at 12:16
Si mie mi s-a cenzurat un comentariu in trecut. Sau cel putin nu a aparut pe site chiar daca nu continea injurii etc.
Cristian Ghingheș 12 februarie 2019 at 12:21
Am căutat după numele dvs. și după adresa de e-mail. Nu am găsit niciun comentariu ascuns sau nepublicat.
@cmc 12 februarie 2019 at 21:37
taunul77 10 februarie 2019 at 00:20
Poate nu se va mai da amnistie acum cand Dragnea si-a nimerit completul dispus sa-l achite. Dar Toader tot va da OUG ce va anula sentintele completurilor de judecatori de la ICCJ. Plus recursul compensatoriu. Asa incat tot la un fel de amnistie se va ajunge …
Dumitru 10 februarie 2019 at 02:18
Si eu sunt mai degraba pentru utilizarea CEDO, nu a amnistiei. Dar ar trebui ca ONG-uri specializate sa ofere ajutor juridic celor fara resurse.
emil 10 februarie 2019 at 07:08
Dna Dăncilă si CCR raman salvarea mafiei romanesti daca toate procesele cu completuri de 1, 2, 3 si 5 judecatori au fost ilegale.
sov 10 februarie 2019 at 09:25
Daca tot gandim, constructiv sau nu, ne intereseaza poza de la final si nu una de etapa. OUG pe amnistie va fi ultima solutie dupa ce se vor fi epuizat toate celelalte pentru evitare condamnare / spalare cazier. Optiunile sunt in derulare. Daca ‘singura problema’ este cum construim o alta majoritate imaculata atunci purtam ochelari de cal. De ce marea coruptie nu ar fi o problema de securitate nationala?
lili 10 februarie 2019 at 10:14
Ce credit sa-i dam unei marionete analfabete?!
Sa fim sinceri: in nici o Tara membra UE o analfabeta ca Veorica NU ar fi ajuns nici macar in Guvern, daramite ditamai Premierul!
Dna Dancila se „opune” Amnistiei doar cand merge la Brussels, bombardata de fiecare data de presiunille liderilor UE.
Dar si acolo, in Plenul PE, ea a spus ca „trebuie sa facem dreptate” pentru cei care au fost victimele abuzurilor, ale completurilor ilegale!
Numai ca un complet ales altfel decat prevede Legea NU inseamna automat ca Sentinta data e ILEGALA, ca judecatorul NUMIT a fpst partinic si NU a respectat Legile in darea Sentintei.
Daca cineva crede asa, sa atace Sentinta!
O intrebare: de ce dl Dragnea fuge de fiecare data si NU vrea sa dea ochii cu liderii UE, dl Dragnea NU a pus piciorul la Brussels de 2 Ani de cand PSD-ALDE sunt la guvernare si au declansat atacul la Legile Justitiei!!
Daca are argumente in a sustine modificarile la Legile Justitiei, de ce nu merge dl Dragnea nici macar la intalnirile socialistilor europeni(PES), din care PSD face parte?!
E singurul Lider al vreunui partid din PES care NU participa niciodata la intalnirile Oficiale sau neoficiale!
Ladiana 10 februarie 2019 at 11:56
Mi se pare o analiză corectă dar ca să intre și în capul românilor d-na Pippidi trebuie să apară mai des pe sticlă. Bătrânii nu prea folosesc internetul , pe tineri nu-i preocupă politică sau ziua de mâine,iar salariații se relaxează doar seara la tv.
Fratzii Grachi 12 februarie 2019 at 13:01
Cer scuze ca „dau lectzii”, dar d-na Mungiu trebuie nu numai sa apara pe sticla ci, mai ales, sa vorbeasca clar si coerent si, daca se poate, intr-o limba romaneasca mai bine strunita, in sensul ca nu avalansha de idei sa primeze, ci exprimarea ashezata, batraneasca, aceste doua fiind usor de intzeles pentru orice persoana de nivel intelectual mediu. Eu, unul, am dificultatzi in a urmari pana si desfasurarea logica a articolelor domniei sale (articolul de fata este, totusi, printre cele mai clare), cat despre argumentatie… ce sa mai spun… o fi ea corecta, dar e cam de neinteles de multe ori. Cat despre cenzurarea unor „contributii” pe acest site depun marturie ca, da, asa ceva mi s-a intamplat si mie, probabil fiindca m-am exprimat „nerespectuos” fata de d-na Mungiu, pe care o pretzuiesc intelectualmente in mod deosebit, dar care scapa fraiele cam prea adeseori. Si ca sa inchei: spiritul deplinei corectitudini politice , pe care incearca sa-l impuna d-na Mungiu, precum in acest articol – oricat de ideal ar fi, nu este, deocamdata, intru totul recomandat pt Romania actuala, in care oarece „nedreptate” de sorginte „revolutionara” se impune din punct de vedere al „practicii revolutionare”, mai ales daca este indreptata impotriva unor tendintze de propensiune spre infractionalitate de masa absolut vizibila in biata noastra tzara. Oare nu tot asa gandesc „stapanii” de la UE atunci cand pretind sa NU fie anulate deciziile judecatoresti finale, indiferent daca s-au luat cu contributia vreunui judecator „nelegal=ne-aleatoriu” numit in completul de judecata ?
muhaia 10 februarie 2019 at 12:11
Asa e, cum ziceti dvs, insa Dragnea si cu Vilcu conduc PARTIDUL (ca restul sunt fosti puscariasi, prin pushcarii ca Hrebenciuc Tata&FiuL) deocamdata, iar marea masa de membri PSD miluiti de catre acestia doi zilnic nu are absolut nimic impotriva! Logic e ca pana la urma vor da acea Ordonanta cu concursul fostului RECTOR al prestigioasei Univeritati ieshene si cu sprijinul mijlocit a lui Tariceanu&Vosganian si nu numai.
gigi 10 februarie 2019 at 12:36
Bună ziua, un articol bun. Vă felicit! Eu cred însă că numai dumneavoastră aveți intenții bune declarate iar psd-ul NU. Acest lider care a capturat psd face aceeași politică învățată în pdl gălăgie de dragul gălăgiei. O meteahnă de-a marinerului cu care ne-a dus cu zaharelul vreo zece anișori și are tupeul să ne spună ce bine e să faci pact cu psd-ul. Copilării de dâmbovița în urma cărora au apărut forțele transpartinice ce au condus românia atâta vreme pe blat simuland democrația . Nu mai merge așa și TREBUIE SĂ ÎNȚELEGEȚI ȘI DUMNEAVOASTRĂ ACEST LUCRU. Lăsati politica să își facă treaba până la capăt, vorba lui Cioran.
Cristina Gorgos 10 februarie 2019 at 16:18
Proportions gardees, ce se întâmpla cu madam Dancila seamănă binișor cu ce i s-a întâmplat regelui Mihai după revoluție: a fost tratat de bâlbâit și retardat chiar și atunci când apărea live la tv si nu făcea spume și spasme in mijlocul discursului. Dar dacă vorbim de politica penală coerenta, marlania și/sau stupizenia propagandei nu mai explica dezastrul la care s-a ajuns in materie de anti-corupție; aici e vorba de mediocrități ambițioase precum madam Kovesi (iau exemplul cel mai spectaculos) care au înlocuit o cultura a imunității cu alta. Rezultat: clasa politica e de spânzurat a priori, iar un procuror-șef nu poate fi concediat pentru incompetenta flagranta fiindca i se încalcă drepturile omului, ca va pas la tete? Cine naiba sa facă politici penale coerente cu parlamentari și miniștri vânați cu cătușe și icoane de juriști care nu înțeleg nici măcar principiul nevinovăției, intacta pana la condamnarea in instanța a vânatului ? De acord, nu se poate da amnistie generală fiindcă asta ar însemna sa se recunoască dezastrul și-ar fi si contraproductiv electoral ; dar o pensionare + trecere in rezerva discrete s-ar putea face la capetele “sistemului” și sa se spele CEDO pe cap cu cei cărora li s-a stricat cv-ul prin trimiterea la vatra. Pentru asta, însă, ar trebui ca madam Dancila, anti-eroina actuala, sa fie sprijinita de înșiși autorii/promotorii programului anti-corupție și e greu de crezut ca aceștia se vor mobiliza in timp util, adică pana la prezidențialele de anul acesta. Care prezidențiale risca sa cocoațe, iarăși, la Cotroceni, o mediocritate umflata cu pompa, imună la orice sfat, influența sau împingere, chiar, pe calea bunului simt cu care gospodina de Teleorman sa se lupte (in telefoane) pentru orice fleac de numire sau revocare a vreunuia din imunii justiției românești.
Fratzii Gracchi 12 februarie 2019 at 13:13
Chiar credeti ca ati cantarit corect persoanele si situatzia atunci cand spuneti: „mediocrități ambițioase precum madam Kovesi (iau exemplul cel mai spectaculos) care au înlocuit o cultura a imunității cu alta” ? Probabil ca d-na Kovesi este o femeie ambitioasa – ceea ce arata o virture demna de admiratie – dar nu si o mediocritate. Ce va indeamna sa spunetzi asta despre Kovesi ? Avetzi ceva realizari similare cu ale dumneaei ? Daca da, expuneti-le, va rog, ca sa constatam ca chiar aveti dreptul sa va exprimati asa. Asta ar folosi enorm avansului intr-o discutie bine fundamentata pe argumente, nu doar pe furie si frustrari. Cat despre inlocuirea unei culturi a imunitatzii cu alta, e greu de crezut ca nu vedeti diferenta. Ceea ce s-a intamplat, in fapt, a fost doar recurgerea la mijloace eficiente de spargere a blocadei oferita de imunitatea politica de tip nou, post-revolutionar, in calea descoperirii domniei ilegalitatzii ce a servit pe cei care, efectiv, au confiscat puterea politica si mijloacele financiare apartinand intregii populatzii. Nu e destul de clar ca asa s-a intamplat ?
Ciobanul Bucur 10 februarie 2019 at 18:43
Asa o fi, cum spune d-na Mungiu-Pippidi, numai ca in urma cu cca doua saptamani d-na Dancila a declarat ca in momentul in care va avea pe masa o OUG o va semna.
ionas 10 februarie 2019 at 19:34
Sa nu ne amagim, amnistia se va da.
Nu conteaza argumentele in privinta discutarii oportunitatii ei.
Pe domna VVDancila nu o va deranja ca PSD in toamna 2020 va avea un scor ceva mai mic sau ALDE, PLUS sau alt partid un scor ceva mai mare. Acum este mimentul amnistiei- nu trebuie amanat.
La fel cum posteritatea va fi indiferenta peste ceva timp, cand va asocia marsavia amnistiei in documentele viitoare ale epocii cu fotografiile figurilor dismorfice a persoanelor responsabile .
Marian 10 februarie 2019 at 21:48
Niciodata aceasta tara nu a avut PM asa de slabi ca ultimii doi: Tudose si Dancila. Nu au dovedit nimic, comunicarea lor e dupa dictare, nu au personalitate, nu au idei. Tudose se mandrea ca nu are card la nicio banca…Dancila este simply non-existent!
PS. Macar Emil Boc are capacitate administrativa chiar daca e modelul Dancila la masculin, totusi Boc nu executa ordinele lui Basescu daca nu erau „contrasemnate” de Blaga, adica de partid.
Adrian 13 februarie 2019 at 09:08
(Off-topic) Excelent punctat! Ceea ce e de neînțeles politic e lipsa unei expuneri de către Psd-Alde de fapte (nu mai pomenim analize ale acelora) ale d. Boc în calitatea oficială de p-m, de pildă Hg de trecere a unor cazărmi în dom. public al UAT ca apoi să fie preluate de cine trebuie cu tot cu căi ferate etc.(sună cunoscut?). Câtă vreme însă contextul la noi este, în realitate, pseudo-politic, ilustrat perfect de constatarea –lozincă „aceeași…” , e de înțeles și de „băgat” la Dna&Diicot de cine mai are chef și timp, că distinsele instituții din oficiu se pare că nu văd grozăvia.
emil 11 februarie 2019 at 09:27
Si totusi am si eu o intrebare Dna politolog … de ce amnistie, gratiere, si cum mai ziceti nu se promoveaza ca lege? De frica? Si nu, nu Dancila se opune … le e frica si cu ordonanta de urgenta. Si btw, nu uitati ca spuneti ca oamenii merita de evolueze..sunt unii pe care nu-i scoate din fostii mei soferi.
CMC 11 februarie 2019 at 14:10
Cum amnistia si gratierea am inteles. Dar, in baza „sondajelor de opinie” ar trebui negat dreptul celor care au fost judecati de complete nelegal constituite sa ceara sa fie re-judecati de complete legal constuite?
Adica ar trebui sa promovam „ne-legiuirea” doar ca sa fie multumite agentiile de sondaje si strainii?
Cum s-a inmormantat dosarul falsului de semnatura pe protocolul dintre ICCJ si SRI? Era un dosar ata de simplu. Si atat de grav pentru statul de drept. Semnatura unui presedinte al Inaltei Curti de Casatie si Justitie a fosrt falsificata?
Fac parte dintre cei care considera ca aproape toti condamnatii (mai putin cazurile de abuz ordinar, de tip Rarinca – si despre care ma mir ca se tace pe site-uri care se dau ultrademocratice) au fost vinovati (dar si unii vinovati au fost scapati pentru ca erau akoperiti). Dar asta nu ar trebui sa le anuleze dreptul la un proces corect. Iar un proces nu poate fi corect cu un complet ilegal constituit si cu repartizare ne-aleatorie a dosarelor:
„Comisia parlamentară pentru controlul activităţii SRI a primit un răspuns clasificat de la Serviciul Român de Informaţii privind sistemul de repartizare aleatorie a dosarelor din Justiţie şi a cerut să primească şi un răspuns neclasificat pe această temă, a declarat marţi preşedintele acestui for, senatorul PSD Claudiu Manda.
“Dintre răspunsurile pe care le-am primit, unul important este legat de sistemul din justiţie, de repartizarea aleatorie a dosarelor. Au fost una sau două (…) poziţii prezentate comisiei cum că lucrurile n-ar fi fost în regulă acolo şi că s-ar fi ştiut. ”
„”Domnul Puțura ne-a explicat cum este cu repartizarea aleatorie (…), cu cazul dosarelor din Justiție, cum se face prin calculator și ne-a explicat destul de clar cum poate ca grefierul să distribuie anumite dosare către un anumit complet de judecata. Ne-a explicat cum se poate merge cel puțin pentru cazurile de arest preventiv, cunoscându-se care sunt completele pregătite și în sensul acesta se poate ajunge exact în ziua D pentru a ajunge la un anumit complet. Ne-a explicat și cum este metoda ‘coperta’, am pus o serie de întrebări, am reușit până la urmă să înțelegem la ce se referea când spunea despre ‘metoda coperta’ și cum se poate ca această distribuție aleatorie a dosarelor către anumite complete de judecata să ajungă exact acolo unde se dorește”, a spus Claudiu Manda … ”
„A doua oară, Bogdan, fostă judecătoare la Secţia penală a Curţii de Apel Bucureşti a fost exclusă din magistratură după ce ar fi primit mai multe dosare spre judecare, în ianuarie 2016, care iniţial fuseseră repartizate unui alt judecător, dar care intrase în concediu. După ce judecătorul titular a revenit din concediu, Camelia Bogdan ar fi păstrat un dosar, în care a dispus, în luna mai 2016, confiscarea unor sume de bani, printre cei vizaţi fiind şi notarul Jan Andrei, soţul Laurei Andrei, şefa Tribunalului Bucureşti.”
Opinie separata 13 februarie 2019 at 11:51
Este o aberatie, povestea cu completurile nelegal constituite.
CCR nu se poate pronunta pe legalitate, ci doar pe constitutionalitate.
CCR se putea pronunta doar asupra constitutionalitatii legii. Pe legalitate s-a pronuntat ICCJ
si a decis ca sunt legale. Chiar daca un judecator nu a fost tras la sorti, acela a fost prsedintele ICCJ, deci nu se poate pune problema ca un nevinovat a fost condamnat fara probe.
Chiar daca am accepta decizia CCR, aceasta se poate aplica doar in viitor, deci doar la procesele care au inceput dupa decizia CCR.
In justitie sunt multi judecatori corupti, aflati in slujba mafiei psd, care ii achita pe infractorii din mafie.
Niste judecatori corupti au achitat-o pe santajista Rarinca, in ciuda probelor zdrobitoare prezentate de procurori, pentru a lovi in exceptionala presedinta a ICCJ.
La fel, niste judecatori corupti, aflati in slujba mafiei psd, au exclus-o pe exceptionala judecatoare Camelia Bogdan.
CMC 13 februarie 2019 at 13:11
Opinia separata nu insemna ca e neaparat corecta.
Daca aveti dovezi ca exista judecatori corupti nu aveti decat sa le prezentati jutistiei in care credeti. Pana atunci nu exista nici o baza pentru afirmatiile dumneavoastra.
Ce nu va convine insemna ca e corupt?
Constitutia Romaniei: „(2) Nimeni nu este mai presus de lege”
Cand ICCJ s-a crezut deasupra legii stabilind complete altfel decat scrie in lege a aparut dreptul CCR-ului sa intervina.
Dan_Bruma 11 februarie 2019 at 19:02
E super buna gluma asta „ce greșeală a lui Liviu Dragnea” in legatura cu promovarea lui Valcov. De parca un condamnat penal ar putea sa condamne un alt condamnat penal.
Laur22 12 februarie 2019 at 11:16
Pentru asta ar tb sa putetzi sa fitzi shi alt ceva daca niste troli infectzi.
Shi sa acceptazi ca singura solutzie la a nu pierde „pierderea culturii imunitatzii” deoarece :
” Pentru că dacă e cert că statul de drept a fost încălcat și de anticorupție, și nu o dată (mandate de securitate națională folosite fără aprobare judecătorească în procese de corupție, complete ilegale prin încălcarea repartizării aleatorii) ”
Ar fi parnairea cu text-ull legii in maine shi respectand cerintzele de proces echitabil a tuturor celor ce au constituit statul mafiot NATO & UE de la Basescu de sus (spare de bani Cashuneanu& casa din Mihaileanu) shi pana Jos jos de tot la Portocala, trecand deigur prin Koveshi – avionului privat platit inafara legii de catre Ghitza shi Lidia Stanciu – abuzul sanctzionat de CEDO : Gutau .
Ori asta nu se poate.
Deci raul s-a comis shi nu mai poate fi indreptat.
Shi va fi platit in paushal nu doar de idea ca in Ro a fost anticorupție shi nu doar o infecta politzie politica cu pile la UE shi NATO.
Va fi platit in paushal nu doar de idee ci shi de institutziile care au instrumentat-o.
De la CSM la idea ca procurorii ar putea fi vreodata magistratzi shi nu doar niste mardeiashi atat de proshti shi de ticaloshi ineat nu pot trai din avocatura ca restful colegilor lor de promotzie.
De la DNA shi ideea ca avem nevoie de DNA ca din cauza de „coruptzie” nu avem noI infrastructura (Bulgaria deshi nu au DNA au mult mai multa infrastructura)
Dar mai ales la corolarul ideii ca progresul vine de la BXL cand noI vedem cu totzii pe portofelul nostru ca mai ales hotzia ne vine de acolo.
De la hotzia bancara la hotziile multinatzionalelor care niciodata nu platesc impozite.
Deci nu, raul este deja facut.
Shi nota de plata se va platit cu dobanda shi penalitatzi in alegetzi care tare ma remote ca vor fi castigate de un PSD aripa Bacalbasha.
Vlad 12 februarie 2019 at 11:31
„sunt șanse să iasă bugetul de pensii din deficit” hahahahahahaha
CORNELIU 12 februarie 2019 at 12:33
Nu cred că Dăncilă sau ordonanța pe amnistie și grațiere constituie marile probleme ale PSD-ului !!! Nici măcar, Dragnea cel fricos, nu reprezintă o explicație a degringoladei pesediste !!!
Este vorba despre o prăbușire a întregului sistem politic românesc care afectează,în egală măsură,toate partidele politice !!! Joaca de-a partidele de dreapta istorice sau socialist -europene care păstrează și aplică,de fapt, mentalitățile și liderul unic al încă prezentului partid comunist, trebuie să înceteze,înainte de a fi prea târziu !!!
Da,toate partidele au păstrat și aplicat din plin sistemul p.c.r.(pile,cunoștințe și relații) pe care l-au extins ,monstruos,în justiție,în educație,în medicină,în instituțiile de ordine și siguranță națională,în,,tot și-n toate” !!!
Da,suntem un stat mafiot de sorginte…comunistă !
Da,este urgent necesară o adevărată revoluție politică dar nu avem …revoluționari !!!
iancu 12 februarie 2019 at 15:13
Pai madam Dancila are ceva de spus daca Dragnea zice ceva. Comentariul dumneavoastra e valabil in conditii de firesc si normalitate. Timpul p s d-ist e si nefiresc si anormal. Chiar si intentiile bune au in spate intentii de bagat mana-n buget.
SOCRATE 14 februarie 2019 at 17:57
Regimul comunist pana in 1989 a oprimat si schingiuit poporul roman cum nimeni pe lume nu a mai facut , dupa 1989 , in numele tranzitiei si al democratiei poporul este prigonit si supus disparitiei prin metode sadice , criminale de catre urmasii bolsevicilor comunisti ajutati de banditii internationali.
Mircea Popescu 16 februarie 2019 at 15:27
Unde s-a ascuns doamna aceea care-si taia venele cu protocoalele? Si-a facut numarul ?
Acum e bine… Partidul i-a „supus” pe masistrati. E atat de naiva sa creada ca roata istoriei sta pe loc?
Poate intr-o zi o s-o ia pe ea la intrebari vreo inspectie judiciara, vreo sectie de anchetare a magistratilor.
Nicu Olahus 27 februarie 2019 at 17:53
Sa nu ne lasam aburiti de lucruri de clasa medie( vedeti,nu spun minore!) Sa mai lasam PSD-ul la guvernare vreo doi ani ….sa scoata tara din zona sarantocilor U.E, sa intram in zona de mijloc. Numai ei o pot face ! Avem o sansa: deja anul acesta vom avea 3 tari in urma (Bulgaria, Croatia, Grecia) iar in 2020 vom fi ai 5-lea din coada, la PIB/locuitor, depasind si Letonia. Ne vom apropia de Portugalia si Ungaria in 2021. Nu mai suntem penultimii in U.E. ! Chiar si 4% crestere este f. bine in timp ce Europa se zbate cu crestere de doar 1% sau cu minus. Apoi, poate sa vina PNL-ul, sa”finiseze”, dar….are foame mare si va fi ca-n codru…
Noro 3 aprilie 2019 at 08:36

References: CCR 
 ICCJ 

CCR 

CCR 
 ICCJ

 ICCJ 
 CSM